Chlorid mangánatý

Chlorid mangánatý (MnCl2) je ružovkastá práškovitá látka, dobre rozpustná vo vode, ktorá zo studených vodných roztokov kryštalizuje ako ružový tetrahydrát MnCl2 • 4H2O (môže sa ešte vyskytovať v podobe dihydrátu MnCl2 • 2H2O).

 Príprava 
Chlorid mangánatý sa vyrába pôsobením koncentrovanej kyseliny chlorovodíkovej na oxid manganičitý:
MnO2 + 4 HCl → MnCl2 + 2 H2O + Cl2

Táto reakcia slúži zároveň k priemyselnej výrobe chlóru. Výsledný roztok po reakcii sa neutralizuje pomocou uhličitanu mangánatého a keďže v oxide manganičitom sú ako nečistoty prítomné soli železa, tak je možné týmto spôsobom oddeliť a prečistiť.

V laboratóriu je možné chlorid mangánatý pripraviť ľahšie rozpúšťaním mangánu, uhličitanu mangánateho alebo hydroxidu mangánatého v kyseline chlorovodíkovej:
Mn + 2 HCl → MnCl2 + H2
MnCO3 + 2 HCl → MnCl2 + H2O + CO2
Mn(OH)2 + 2 HCl → MnCl2 + 2 H2O

 Chemické vlastnosti 
Bezvodý chlorid mangánatý je polymérna tuhá látka, ktorá kryštalizuje v mriežke chloridu kademnatého. Tetrahydrát je tvorený oktaedrickými molekulami trans-Mn(H2O)4Cl2. Hydráty sa rozpúšťajú vo vode a dávajú mierne kyslé roztoky s pH okolo 4.

Je to slabá Lewisova kyselina, ktorá reaguje s chloridovými iónmi za vzniku komplexných zlúčenín obsahujúcich ióny trichloridomangánaté [MnCl3]-, tetrachloridomangánaté [MnCl4]2- a hexachloridomanganaté [MnCl6]4-. Trichloridomanganaté a tetrachloridomanganaté ióny majú polymérnu štruktúru.

Pri reakcii s bežnými organickými ligandmi dochádza k oxidácii manganatých zlúčenín za vzniku manganitých komplexov. Napríklad: anión etyléndiamíntetraoctanu mangánatého [Mn(EDTA)]-, anión kyanidu mangánatého [Mn(CN)6]3- a katión acetylacetonátu mangánatého [Mn(acac)3]. S trifenylfosínom Ph3P vytvára labilný adukt 2:1:
MnCl2 + 2 Ph3P → [MnCl2(Ph3P)2]

Bezvodý chlorid mangánatý slúži ako východisková látka pre syntézu ďalších zlúčenín mangánu. Napríklad manganocén sa pripravuje reakciou chloridu mangánatého MnCl2 s roztokom cyklopentadiénidu sodného v THF:
MnCl2 + 2 NaC5H5 → Mn(C5H5)2 + 2 NaCl

 Použitie 
 Najviac sa využíva pri výrobe suchých batérií.
 Slúži ako prekurzor na výrobu antidetonačnej zlúčeniny trikarbonyl-metylcyklopentadienylmangánu.

 Podobné zlúčeniny 
 Bromid mangánatý
 Fluorid mangánatý
 Jodid mangánatý
 Chlorid manganitý
 Chlorid réničitý
 Chlorid réničný
 Chlorid réniový
 Chlorid rénitý
 Chlorid technecičitý
 Chlorid chrómnatý
 Chlorid železnatý

 Literatúra 


 Zdroj 

Manganatý
Manganatý
Kategória:Mangánaté zlúčeniny